Publication: Magyar Közlöny
Issue: MK-2010-119 (Year: 2010, Number: 119)
Era: contemporary
Section: az Alkotmánybíróság elsõ Európa-jogi határozata, a 30/1998. (VI. 25.) AB határozat (ABH 1998, 220, 239. – Európai
Paragraph Index: 160

(1) az Országgyûlés hozzájárulását a nemzetközi szerzõdés (Magyarországra) nemzetközi jogi kötelezõ erejének elismeréséhez, és (2) a szerzõdés szövegének közzétételét. Ami az elsõt illeti, az Országgyûlés nem „köt” nemzetközi szerzõdéseket [mint az Alkotmány 19. § (3) bekezdés f) pontja fogalmilag pontatlanul mondja], hanem felhatalmazása alkotmányjogi elõfeltétele annak, hogy az állam nemzetközi képviseletre jogosult szervei – a köztársági elnök mint államfõ, és a Kormány – egyáltalán nemzetközi kötelezettséget (ami gyakorlatilag a nemzetközi szerzõdések megkötését jelenti) vállalhassanak. Az Alkotmánybíróság normakontroll hatásköre csak a magyar jogrendszer normái alkotmányellenességének vizsgálatára terjedhet ki, mivel csak ezek érvényessége alapul az Alkotmányon. Ebbõl következik, hogy a Lisszaboni Szerzõdés hatálybalépése után a Lisszaboni Szerzõdést kihirdetõ törvény pedig nem tekinthetõ közönséges „nemzetközi szerzõdést kihirdetõ törvénynek”. Ez a törvény ugyanis az Alkotmány 2/A. §-a szerinti nemzetközi szerzõdés, illetve a szerzõdés része, amelynek alapján Magyarország az Európai Unió tagállama. A Lisszaboni Szerzõdést kihirdetõ törvény tehát felhatalmazást adott a szerzõdés szerint megváltozott Európai Unióban való részvételre. Ebbõl az következik, hogy amint a törvényi felhatalmazás alapján a Lisszaboni Szerzõdés hatálybalépésével Magyarországra is kötelezõvé vált – addig a ratifikáció elvben nemzetközi jogilag visszavonható lett volna –, a szerzõdés tartalma nem lehet alkotmányellenes, mert az Alkotmány 2/A. § (1) bekezdésével maga ruházta át az alapító szerzõdésekben foglaltak mértékéig „egyes Alkotmányból eredõ hatáskörök gyakorlását” az Európai Unió szerveire.

Source: https://magyarkozlony.hu/hivatalos-lapok/5fb20c6a811d4723d9b9d1e8d63b8821e4190b67/dokumentumok/ea1e9f7d6e2948eb0dfee7b7dbe69b526d2bed44/letoltes